મંગળવારે બપોરે ૨ વાગ્યા આસપાર સાણંદ નગર પાલિકા પ્રમુખ રક્ષાબેન ગોવિંદભાઈ પરમાર નગરપાલિકા કચેરીએ જવા નીકળ્યા હતા અને સાણંદ મસ્જીદ નજીક આવેલા એ વખતે ત્યાં આગળ રસ્તામાં સાણંદ ગોહિલ શેરીમાં રહેતો સહદેવસિંહ કનુભાઈ ગોહિલ નાઓએ રક્ષાબેનને કહેવા લાગેલ કે કપુરવાસની સ્ત્રીઓને સરખો જવાબ આપતી નથી તેમ કહતા રક્ષાબેને તેને જણાવેલ કે કપૂરવાસની સ્ત્રીઓને કોઈ આડો જવાબ નથી આપ્યો કપૂરવાસમાં હાલમાં પાલિકાનું કામ ચાલુ છે તેમ કહેતા તે વધુ ઉશ્કેરાઈ ગયેલો અને કહેલ કે તને કોને પ્રમુખ બનાવી છે તારે ઘરે કચરા પોતા કરવાના હોય તેમ કહી ગાળો બોલતા નજીકમાંથી હરીશભાઈ બાબુભાઈ દરજી છોડાવવા વચ્ચે પડેલ જેથી સહદેવસિંહ કહેવા લાગેલ કે આજે તો બચી ગઈ છે હવે એકલી મળીશ તો જાનથી મારી નાખીશ તેવી ધમકી આપી ત્યાંથી જતો રહેલ.